**Vedteke i Kraftfondet i møte 6. des. 2016 i sak 60/16.**

**Retningslinjer for etablerartilskot knytt til Kraftfondet i Voss.**

1. Kraftfondet kan etter søknad yta eit etableringstilskot til søkjarar som skal etablera si eiga verksemd med kontoradresse Voss.
2. Storleiken på tilskotet kan variera, men utgangspunktet er 25.000 kr.
3. Etablerartilskotet vert ytt til den person eller dei personane som etablerer ei verksemd. Det er kun rom for eit etablerartilskot pr. etablert verksemd.
4. Etablerartilskotet er i utgangspunktet heilt uavhengig av bransje.
5. Tilskot kan innanfor eit tidsrom på 5 år kun gjevast ei gong til same person. Dette gjeld spesielt når selskapet har gått konkurs.

Dette er ikkje til hinder for at når fleire personar står bak ei stifting av verksemd er det tilstrekkeleg at eit fleirtal av gründerane tidlegare ikkje har motteke eit etablerartilskot , for å vera i posisjon til å få eit nytt.

1. Det er rom for å søkja etablerartilskot inntil 1 år etter at verksemda er skipa.
2. Søkjarar som søkjer fondet om investeringstilskot, der fondet av økonomiske eller andre grunnar ikkje finn rom for å støtta som omsøkt, kan verta tildelt eit etablerartilskot dersom etablering av verksemd inngår i tiltaket og elles fyller krava i retningslinjer for etablerartilskot.
3. Etablerartilskot er tenkt å dekka kostnader som t.d.: etablering av selskap, utvikling av eigen kompetanse, kjøp av kompetansetjenester av andre (td næringshage) og tilpassa produkt eller teneste til marknaden. Tilskotet vert betalt ut utan krav til dokumentasjon.
4. Etablerartilskotet kan utbetalast når søkjar dokumenterer registrering i Brønnøysund og har opplyst om kva bankkontonr. som skal nyttast.